ใหม่ เจริญปุระ
ใหม่ เจริญปุระ (เกิด 5 มกราคม พ.ศ. 2512) เป็นนักร้อง Diva และนักแสดงชาวไทยระดับซุปเปอร์สตาร์หญิงแถวหน้าของเมืองไทย มีผลงานภาพยนตร์เรื่องแรกคือ ขอแค่คิดถึง ในปี พ.ศ. 2527 โดยใช้ชื่อว่า "ใหม่ สิริวิมล" และประเดิมละครเรื่องแรก คนเริงเมือง พ.ศ. 2531 ให้กับไทยทีวีสีช่อง 3 อัลบั้มชุดแรก ไม้ม้วน ในปี พ.ศ. 2532 ประสบความสำเร็จจนได้รับรางวัลนักร้องหน้าใหม่จากเวทีสีสันอะวอดส์ และในปี พ.ศ. 2535 อัลบั้ม ความลับสุดขอบฟ้า สามารถทำสถิติ นักร้องหญิงของแกรมมี่คนแรกที่สร้างยอดขายเทปทะลุ 2 ล้านตลับ เธอยังสามารถคว้ารางวัลจากสีสันอะวอดส์อีกครั้งในฐานะศิลปินหญิงยอดเยี่ยมจากอัลบั้ม "แผลงฤทธิ์" ในปี พ.ศ. 2541 และใหม่ยังได้รับฉายา Queen of poprock ยุค 90 อีกด้วย
ณัฐพัชร์ นิมจิรวัฒน์
ณัฐพัชร์ นิมจิรวัฒน์ (ชื่อเล่น: แม็ค) เกิดเมื่อวันที่ 18 ตุลาคม พ.ศ. 2550 เป็นนักแสดงเด็กและนายแบบเด็ก ชาวไทย มีชื่อเสียงจากละครโทรทัศน์เรื่อง ทองเนื้อเก้า ในบท "วันเฉลิม" และ ละครโทรทัศน์เรื่อง กลกิโมโน ในบท "ฮิโตชิ" และเป็นน้องชายของ นภัสธนันท์ นิมจิรวัฒน์ (ชื่อเล่น:มายด์) ขณะนี้ ณัฐพัชร์กำลังศึกษาอยู่ระดับชั้น ป.4 โรงเรียนกรุงเทพคริสเตียนวิทยาลัย